ArtKvart

Kino u dvorištu Dječje kuće: Lassie se vraća kući
2023-06-30 21:30 - 23:00 (Europe/Zagreb) | Dječja kuća
Za veći užitak u kinu pod zvijezdama ponesite svoje jastučiće i dekice. Ulaz na program slobodan je za sve posjetitelje!

Welcome to Burlesque [DSR Primorje]
2023-06-30 19:00 | HKD, Ul. Strossmayerova 1, Rijeka, 51000
Plesna predstava.

Pelikan, Filip Heraković
2023-06-29 21:30 | Ljetno Art-kino, Krešimirova ul. 2
Debitantska drama s elementima komedije.

Prvo Slučajno kino na Kantridi uz "Funne: Djevojke koje sanjaju more"
2023-06-29 21:15 - 21:30 | Grill Zona, Pulska ul. 3, Rijeka, 51000
Talijanski dokumentarac “Funne: Djevojke koje sanjaju more”.
Dvanaest 80-godišnjih “djevojaka” iz zabačenog talijanskog planinskog sela odlučuju prkositi reumatizmu, strahovima i ekonomskoj krizi i otići na more po prvi put u životu – i to u Hrvatsku. Filmsko putovanje u zajednicu žena odlučnih učiniti sve – čak i pozirati za kalendar ili se uhvatiti u koštac s internetom – kako bi po prvi put umočile stopala.
Redateljica Katija Bernardi.
Ulaz besplatan.

Ljetna produkcija [Plesni klub Flash Dance Unit]
2023-06-29 20:00 | HKD, Ul. Strossmayerova 1, Rijeka, 51000

JEZIK (SAM), Mihael Arčon (Archangel Michael) - promocija knjige u rukopisu
2023-06-29 20:00 | Galerija O.K., Krešimirova ulica 26a, Rijeka, 51000

Korado Korlević: Dijete i priroda (predavanje)
2023-06-29 19:00 - 20:00 | Dječja kuća

MMSU: VODSTVO I PREDAVANJA "KUD PLOVI OVAJ KONTEJNER"?
2023-06-29 18:00 | MMSU Rijeka, Krešimirova 26C, Rijeka, 51000
Paralelni program uz izložbu “Kud plovi ovaj oblak?”

Nakon vodstva, počinju predavanja okupljena pod nazivom “Kud plovi ovaj kontejner”:

19h: Iva Roman i Goran Manfreda: Jadranska vrata d.d., Rijeka – kako čitati grad kroz kontejnerizaciju luke?, razvoj kontejnerskog terminala Brajdica i njegov utjecaj na grad Rijeku

19:40: Ivana Meštrov, kustosica – kolaborativne umjetničke prakse u urbanom okruženju s kontejnerom kao modularnim elementom

Ulaz na program je besplatan.

Komedija Večernja škola Željka Pervana - Posljednja Večernja
2023-06-28 21:30 | Trg krčkih glagoljaša
Najpopularniji humoristični serijal svih vremena – Večernja škola – nakon dugih 15 godina ponovno je okupio svoje junake i krenuo na oproštajnu turneju Hrvatskom. A u samo četiri mjeseca, predstavu Posljednja Večernja pogledalo je više od 20 tisuća ljudi, s time da se turneja se nastavlja i tijekom ljetnih mjeseci.

Doživi Omišalj, interpretacijska šetnja: “Glagoljica i glagoljanje su kulturni identitet Omišlja”
2023-06-27 20:30 - 21:30, 2023-06-20 20:30 - 21:30 | Fulfinum-Mirine, Prikešte 11, Omišalj, 51513
Storytellling, kao kulturno-turistički proizvod, pruža osjećaj nezaboravnog iskustvenog turističkog doživljaja, legendi i priča s otoka Krka koji su povijesno autentični, ali su prilagođeni i sadašnjem mjestu i vremenu. Riječ je o inovativnom kulturno-doživljajnom proizvodu koji je ujedno i marketinški alat, ali i komunikacijsko sredstvo.
Jeste li se ikada pitali koliko je krava vrijedila jedna rukom pisana glagoljska knjiga? Ili, jesmo li s reciklažom na Krku počeli krajem prošlog stoljeća, ili recikliramo od pamtivijeka?
Pridružite nam su u putovanju glagoljicom u našem kraju, s posebnim naglaskom na Omišalj. Putovat ćemo pričom o ovom staroslavenskom pismu, natpisima u kamenu, starim, rukom pisanim i prepisivanim knjigama na pergameni, prvim tiskanim knjigama – inkunabulama, misalima, brevijarima, statutima, matičnim knjigama. Pričat ćemo i o našem Staroslavenskom bogoslužju kao jedinstvenom fenomenu katoličkog svijeta. Vidjet ćemo da se glagoljica i danas koristi, posebice u dizajnerskom svijetu zbog svoje izuzetne likovnosti. Na kraju, u sjeni trijema crkvice sv. Antona Padovanskoga okušat ćemo se i u pisanju glagoljicom po starim glagoljaškim pravilima pisanja.
Interpretacijske šetnje na temu “ Glagoljica i glagoljanje su kulturni identitet Omišlja ”, voditi će Alen Karabaić, certificirani interpretator baštine.

Denis Kirinčić: ŽENA NA RUBU...
2023-06-27 20:00 | Filodrammatica
Žena na rubu…. je satirična monodrama o iznenadnoj sumnji žene koja je dugo godina u sretnom braku. U središtu njenog života je muž i ona je svoj život podredila njemu. Ne zato što je nesposobna ili ne inteligentna, već zato što je to sama željela.
Muž je direktor jedne prestižne firme i omogućava joj lagodan život. No njoj je svaki trenutak s njim dragocjen i važan, i svaki trenutak s njim joj je kao onaj prvi kada su se sreli, a leptirići joj opsjedali tijelo. Njoj je najvažnije ispraćati i dočekivati muža s posla, a svaka sekunda i minuta s njim joj je toliko dragocjena da ih nije htjela kvariti s djecom. Nemaju djecu, TIK-TAK-TIK-TAK…. vrijeme ide i oni baš nisu više mladi….ali se vole isto kao i prvog dana braka.
Crv sumnje počne ju izjedati kada jedne večeri muž poprilično kasni s posla, iako joj je ujutro kada je žurio iz stana rekao da će zakasniti, ali joj nije rekao zašto niti koliko će kasniti.
Čekajući ga pred zidnim satom, brojeći minute i sekunde, uz neprestane razgovore telefonom s prijateljicama koje podupiru njenu sumnju u njegovu iskrenost i vjernost, ona postaje sve nervoznija. Uz lupanje srca, znojenje i smrzavanje, u glavi joj je sve veća zbrka koja je dovodi do ruba. Poduzima različite “drastične mjere” koje izazivaju osmijehe na licu, a u konačnici dovode do komičnog apsurda sve njene postupke, jer muž možda ipak nije činio ono što je ona sumnjala da čini.
Ulaznice se ne naplaćuju, već idu na preporučenu donaciju od min. 7 €. Zbog ograničenog broja mjesta molimo publiku da rezervira svoje mjesto na kirincic.denis@gmail.com i/ili 0915873296.

Ri Teatar:„AUTOTROLEJ I MI 4“
2023-06-25 21:00, 2023-06-24 21:00, 2023-06-23 21:00, 2023-06-22 21:00 | Ri Teatar : KUC Kalvarija, Kalvarija 8
U najnovijem, 4. nastavku hit komedije-sage o Autotroleju, priča se vrti oko vozača Boška (Istrijana) i njegove majke koja ga neizmjerno voli i želi mu pronaći suprugu u autobusu što vrlo često Boška dovodi u neugodne situacije. Naravno, tu su još i standardni likovi koji su izravno ili neizravno uključeni u cijelu priču: babe koje se guraju za sjedeće mjesto, pijanac, srednjoškolac, osnovnoškolka, trendseterice, policajac, navijači Armade, sudac Bruno Marić, trudnica, turistice iz Španjolske i Portugala, hrvatski branitelj itd……
Scenografija je donacija KD Autotrolej d.o.o., te je na sceni postavljen gotovo cijeli kostur autobusa, naravno starog narančastog.
autor: Donato Jurković, redatelj: Bojan Lakoš, scenografija: Igor Kondić i KD Autotrolej d.o.o., tehnička podrška: Robert Jovanović i Alen Gačina sa radio Korza; igraju: Krešo Medaković, Jasna Jeličić, Helena Miočić Mandić, Nana Spadoni, Marina Deželjin, Tajana Vučenov, Tamara Grgić, Matija Godec, Ivana Puškarić, Geri Smokvina, Mislav Niessner, Davor Popović, Dominik Capić i Bojan Lakoš

HNK Ivan pl. Zajc: DERIVA URBANA / URBAN DRIFT
2023-06-24 10:00 - 19:00 | Delta 5
Dramma Italiano / Talijanska drama
Mjesto održavanja: Razne lokacije u gradu, polazak iz prostora Delte 5

Krk Music Fest: Dear Mr. Sinatra
2023-06-23 22:00 | Riva, Krk, 51500
Koncert Dear Mr. Sinatra, interpretirajući neke od najpoznatijih svjetskih evergreena poput Fly me to the moon, My way, Strangers in the night ili That’s life, iznijet će Marko Tolja praćen septetom kojeg čine vrhunski glazbenici: Ivan Popeskić, Henry Radanović, Branimir Gazdik, Ivan Pešut, Antonio Geček, Oliver Ereš i Marin Ferketin. Jedan od najboljih hrvatskih vokala i strastveni zaljubljenik u swing ovim će programom koji obiluje glamurom i elegancijom, evocirati zlatno doba Hollywooda.

Oportuno w. Virgin Helena
2023-06-21 23:00 | Portun, Užarska 1, Rijeka, 51000
Sa DJ Virgin Helenom nastupaju Dushan i Gradski u b2b izdanju, Mate Parlov i domaćin Brx.

Yunaci rocka, David Petrović
2023-06-21 21:30, 2023-06-20 21:30 | Ljetno Art-kino, Krešimirova ul. 2
Glazbena komedija inspirirana je Rijekom i kultnom riječkom rock scenom.

Krk Music Fest: Acoustic Project i Darija Auguštan
2023-06-21 21:00 | Trg krčkih glagoljaša

Gala koncert-Glazbena u Guveru
2023-06-21 21:00 | Pomorski i povijesni muzej Hrvatskog primorja Rijeka, Trg Riccarda Zanelle 1, Rijeka, 51000
Već treću godinu koncertnu sezonu završavamo posebnim koncertom u suradnji s Pomorskim i povijesnim muzejem Hrvatskog primorja te uz potporu Primorsko-goranske županije u prekrasnom perivoju Guvernerove palače koji će se održati na Svjetski dan glazbe, 21. lipnja s početkom u 21 sat.
I ove godine profesorica Slađana Čolović, kao idejni začetnik cijelog projekta uz suradnju svojih kolega i njihovih učenika priprema GALA VEČER gdje će se predstaviti naši mladi umjetnici, što s klasičnim repertoarom, što s malim koketiranjem sa suvremenim žanrovima.
Pozivamo vas sve da dođete, a ulaz je slobodan!
Sa sobom možete ponijeti jastučić jer sjedimo na travnjaku i uživamo u zvucima glazbe.

Slaven Tolj: "Krakelure, Pavo i ja"
2023-06-21 20:00 - 2023-07-15 00:00 | Galerija O.K., Krešimirova ulica 26a, Rijeka, 51000

Život je ples [DPR Rotondo]
2023-06-21 20:00 | HKD, Ul. Strossmayerova 1, Rijeka, 51000

ČARUGA (Ivan Kušan)
2023-06-21 19:30 | HNK Ivan pl. Zajc, Verdijeva ul. bb, Rijeka, 51000
Gostovanje Drame Hrvatskoga narodnog kazališta u Osijeku
Komedija „Čaruga“ dramatičara i prevoditelja Ivana Kušana poseban je fenomen u korpusu hrvatske drame. Popularnost koju je tekst stekao već nakon prve izvedbe Teatra u gostima 1976., otvorila je vrata brojnim ostalim izvedbama. Naposljetku je prema ovoj komediji 1991. snimljen i film u režiji Rajka Grlića. „Čaruga“ je zarazno duhovit tekst o razbojniku i „obljubitelju“ ženskih bića Jovanu Stanisavljeviću, ali i (kako to sam autor naglašava) teška, istodobno vjerodostojna tragedija gospodina Jurja Ardonjaka iz Feričanaca u Slavoniji koji je umoren u najneobičnijim okolnostima poradi ljubavi nevjerne mu i bludne supruge koju je dotična osjećala prema mjerniku Borisu Možboltu, ljubavi koja je udanu gospođu nagnala da unajmi lupeškog harambašu Jovu…
Ovaj sad već „slavonski“ klasik koji alkemijski surovo obraća u komiku na pozornici je premijerno zaigrao 14. listopada 2022. u režiji nedvojbeno komediji vičnog Borisa Svrtana. Uz sjajnu podjelu s Aljošom Čeplom u naslovnoj ulozi, Antonijom Mrkonjić, Miroslavom Čabrajom, Antonijem Jakupčevićem , Matijom Kačanom, Mateom Grabić Ćaćić, Duškom Modrinićem, Ivanom Ćaćićem i Mariom Radeom koji igraju aktere ove komične „drame“, sve upućuje da je dobar provod zagarantiran.
„Ono što je u ovome tekstu Ivana Kušana fenomenalno je svojevrsno moliereovsko ogledalo i želja da se, nakon što se dobro nasmijemo, suočimo sa sobom i zapitamo zašto smo takvi kakvi jesmo“, navodi redatelj Boris Svrtan.

Fête de la musique/ Svjetski dan glazbe w. Open Jam Session & quartet Sol i Stisci
2023-06-21 17:00 - 2023-06-22 05:00 | Kamov Beach Bar, Plaža Sablićevo, Rijeka, 51000
Prvi put u Rijeci obilježavamo Fête de la musique/ Svjetski dan glazbe! Od 17h puštamo samo najlegendarnije ploče, a sa zalaskom sunca kreće koncert kvarteta Sol i Stisci pod vodstvom Lovre Mirtha koji će vas očarati svojim glasom i zvukovima sexy soul-a.
Nakon koncerta kreće Open Jam Session tako da pozivamo sve glazbenike i one koji se tako osjećaju da svrate u beach bar Kamov (aka Sablićevo) na pićence i dozu dobre buke.
Nema pozornice, nema publike, ni izvođača, svi sviramo, šamaniziramo, trzamo, lupamo i pričamo kroz zvuk.
Donesite svoj instrument, uštekajte se i rokajte s ljudima s kojima dosad niste! Svaki jam je jedinstven, neponovljiv i magičan, te nikad ne znamo ako će se novi bend ili suradnja izroditi. Osim toga, znanstveno je dokazano kako improvizacija razvija kreativne dijelove mozga, ono što nas i čini ljudskom vrstom, stoga budi čovjek i dođi na Jam!
Jedino je pravilo – ne pilaj i pusti i druge da zasviraju
Za svirku će biti osigurani osnovni elementi bubnja, snare, pedala i pokoja činela (palice sam donesi), 2 gitarska i bass pojačalo. Sve ostalo muzikanti nose sami!

Fanita Barčot-Nikolac i Milena Milenković: Forma odslikavanja
2023-06-20 20:00 - 2023-07-04 20:00 | Galerija Juraj Klović
Izložba crno-bijele fotografije.

The Best of Animafest 2023. Zagreb u Ljetnom Art-kinu
2023-06-19 21:30 | Ljetno Art-kino, Krešimirova ul. 2
Socks for the Star / Papučice za zvijezdu – Olga Titova
Eeva / Eeva – Lucija Mrzljak, Morten Tšinakov
Above the clouds / Iznad oblaka – Vivien Hárshegyi
A Kind of Testament / Kao neka oporuka – Stephen Vuillemin
Scale / Mjera – Joseph Pierce
Oneluv / Vanlav – Varya Yakovleva
Ice Merchants / Prodavači leda – João Gonzalez

Naših 30 godina [Porto Ri]
2023-06-19 20:00 | HKD, Ul. Strossmayerova 1, Rijeka, 51000
Plesna predstava. Gosti Porto Ri proslave su Salsa NY Rijeka, Udruga Foliot, Vrtić Vežica i Damir Kedžo.
